《别弟》
元代·刘闻

一棹烟和水，寒灯弟与兄。残年同别母，中道复分程。

动有山河隔，难为去住情。如何沙上雁，偏向夜中鸣。

作者简介：吉安安福人，字文廷。少习《春秋》，受知于欧阳玄。文宗至顺元年进士，授临江录事，有善政。迁国子助教，进太常博士。顺帝至正初为翰林编修，与修《宋史》成，进修撰，出知沔阳府。有《春秋通旨》、《容窗集》。